Dar al-Mustafa. Dar al-Mustafo – Yamanning Tarim shahrida joylashgan islom universiteti. Tarixi. 1993-yilda mazkur Islom seminariyasi Habib Umar bin Hofiz tomonidan tashkil etilgan. Dar al-Mustafa kampusi 1997-yil may oyida rasman ochilgan va anʼanaviy islom stipendiyalari markazi sifatida roʻyhatga olingan. 2007-yilda maktabda turli mamlakatlardan tashrif buyurgan 250 nafar talaba tahsil olgan. 2009-yilda maktabda 700 ga yaqin oʻquvchi boʻlgan, ularning aksariyati 18 dan 25 yoshgacha edi. Maktabning mashhurligi natijasida Sharqiy Tarim oʻsishda davom etgan, chunki oʻz oilalari bilan mintaqaga koʻchib kelgan talabalar va maʼnaviyat peshvolari oqimi hudud rivojiga hissa qoʻshgan. Metodologiyasi. Dar al-Mustafodagi taʼlim arab tilida oʻqitish anʼanaviy islomshunoslik metodologiyasiga amal qiladi. Tadqiqotlar islom fiqhi, arab tili grammatikasi, islom ilohiyoti, Qur’onni yod olish, Qur’on tafsiri, paygʻambarlik anʼanalari va qalb ilmlari singari yoʻnalishlarga qaratilgan. Oʻquv rejasi shunday tuzilganki, oʻrtacha talaba toʻrt yil ichida barcha asosiy darslarni tamomlay olish imkoniyatiga ega boʻladi. Har yili maktab iyul va avgust oylari orasida 40 kunlik yozgi kurslarni tashkil etadi, bu kurslar „Dovra“ deb nomlanadi.